~ be you and not them ~: augusztus 2017
062. Mi mire vonatkozik a Blogspot HTML szerkesztőjében?
Eme bejegyzés Nináának köszönhetően jöhetett létre, úgyhogy tessék benézni hozzá és zaklatni. 😃😘 Jó-jó, inkább az utóbbit ne!
Bizonyára sokatokban megfordult már az ötlet, hogy szívesen szerkesztenétek ezt-azt a blogotokon, de a HTML kód egyszerűen kínai. Itt és most leírom nagyvonalakban, hogy mi mire vonatkozik, s hogyan tudjátok szerkeszteni.
Ahogyan el tudtok jutni a HTML szerkesztőhöz: Téma » a blog előnézeti képe alatt „HTML-kód szerkesztése” » és voilà, jó helyen jársz. A továbbiakban az „Ugrás a modulra” gombra lesz szükségünk, ugyanis annak a segítségével fogunk tájékozódni. Katt rá, majd a lenyíló listában kell megkeresni az alábbi részeket.
A navbar az a sáv, ami a blogod tetején jelenik meg, ha bekapcsolod. Ott a belépési adataid olvashatod, illetve egy következő és előző blog linket. (Ami mellesleg szerintem a legtöbb esetben teljesen felesleges.) Ha ki szeretnéd kapcsolni, tehát nem szeretnéd, hogy megjelenjen a blogodon, akkor még nem kell a kódhoz nyúlni: Elrendezés » Navbar modul szerkesztése » és legalul pipáld be a Ki felirat melletti pöttyöt. Mentés, és ez kész is. Ha mégis ragaszkodsz hozzá, ugyanitt találsz több stílust is, válaszd azt, ami leginkább illik a blogodhoz.
A fejléc. A kódodban valami ilyesmi részt kell keresned:
<b:widget id='Header1' locked='false' title='Blogcím' type='Header' version='1'>⋯</b:widget>
Ha megvan, kattints a három pontra (⋯), s több szöveg is lenyílik, amiket tudsz módosítani. Vegyük sorjában:
<b:widget-settings>⋯</b:widget-settings> » Ha ilyet látsz, ismét kattints a három pontra.
<b:widget-setting name='sectionWidth'>770</b:widget-setting> » A szám a fejléced szélességét jelzi.
<b:widget-setting name='useImage'>false</b:widget-setting> » Néhány téma nem engedélyezi a fejlécképet a blogodon, erre pedig ez a sor utal. Ha a false feliratot látod, az azt jelenti, hogy nem tölthetsz fel fejlécet. Viszont ha szeretnél, írd át true-ra.
<b:widget-setting name='imagePlacement'>BEHIND</b:widget-setting> » A képed a fejléchez viszonyítva hol jelenjen meg? BEHIND = mögött; BEFORE = előtt.
Bejegyezte: Thea dátum: 9:48 4 megjegyzés:
Címkék: Blogspot, html, kód, tippek
061. Szépség vagy Szörnyeteg? } #kritika
Rengetegen jelentkeztetek már kritikára, ezért úgy döntöttem, hogy ma is írok egyet, hogy ne várassak senkit sem túl sokáig. A következő áldozatom, avagy jelentkezőm Elena, a beauty-or-beast.gportal.hu bloggerinája. ♡ Hogy őszinte legyek, látogattam már többször is a blogod, viszont nem voltam (igen, múlt időben) a rendszeres olvasód, igazából csak most ástam bele magam mélyebben a blogodba - szóval ez egy kritika lesz egy kis első benyomással körítve. 😊
„Neved: Elena
Oldalad linkje: http://beauty-or-beast.gportal.hu
Oldalad témája: Személyes blog
E-mail: van chatem, de fb-n nekem is tudsz írni :D
Miről kérsz kritikát?: Tartalom, szerkesztő”
Bejegyezte: Thea dátum: 13:24 2 megjegyzés:
Címkék: beauty-or-beast, Elena, kritika, szerkesztő, tartalom
060. Vissza a suliba: Készülj fel lelkileg is } #tippek
Mivel itt az augusztus közepe, hamarosan el fogják lepni az internetet a vissza a suliba, avagy a back to school bejegyzések, amikben általában különböző DIY technikákat mutatnak be, vagy haulokat tartanak. Na de hol esik szó arról, hogy hogyan készítsük fel a lelkünket arra, hogy kábé 3 hónapnyi szabadság és pihenés után vissza kell rázódni a mindennapos tanulásba? Megmondom a választ: itt és most, ebben a bejegyzésben! ♡
♡ Ne magyarázd be magadnak, hogy nem várod a szeptembert, az iskolát
Ez okozza a legtöbb problémát, szenvedést. Az idő múlik, ígyis és úgyis vissza kell térnünk a tanuláshoz, hogy a jövőben legyen belőlünk valaki. Ezt fogd fel úgy, hogy kötelesség, ami a te javad szolgálja, és csináld örömmel. Ha a tanulást nem élvezed, a jövőbeli munkádat (amit sokkal több ideig kell majd végezned, mint az iskolát, illetve akkor már nyári szünet sem lesz) hogyan élveznéd? Próbáld keresni az örömet az iskolában: ott vannak például a barátaid is. Nem annyira borzalmas!
Bejegyezte: Thea dátum: 9:46 8 megjegyzés:
Címkék: lélek, tippek, vissza a suliba
059. Lessünk be Amy birodalmába! } #kritika
Elérkezett az idő a blog első kritikájához, ami nem máshoz íródik, mint a mi drága Amynkhez, avagy Amcihoz, Amyanyóhoz, aki a nox-arcana.gportal.hu-n tevékenykedik. ♡ Tekintve, hogy nem csak a blogjának vagyok olvasója, hanem nap mint nap beszélünk, azt hiszem, hogy egy teljesen őszinte véleményt tudok írni róla és a blogos munkásságáról. Próbálkoztam nem túl elfogult lenni, szóval vigyázz Amy, igazán kegyetlen leszek! 😃
„Neved: Amy Black
Oldalad linkje: nox-arcana.gportal.hu
Oldalad témája: blog meg minden olyan, ami érdekel (jó gagyi xd)
E-mail: van chatem, de írhatsz FB-n is ;)
Miről kérsz kritikát: 3in1, kérem az ostort :D najónem :D
A kinézet saját: igen ^^”
Bejegyezte: Thea dátum: 13:11 Nincsenek megjegyzések:
Címkék: Amy, kinézet, kritika, nox-arcana, szerkesztő, tartalom
058. Névnapozás, Sziget Fesztivál, Manchester
Először is: Nővéremnek alkottunk egy személyes blogot [LINK], a kinézetet én készítettem, viszont az írásokat nővérem, Lexi fogja teljes szívből pötyögni, szóval ezentúl tessék őt is olvasni! ♡
Másodszor: Aug. 9-től 12-ig, és 16-tól 23-ig nem ígérem, hogy aktív leszek, mert Sziget Fesztiválon, illetve Manchesterben leszek (ezekről bővebb infó lentebb :3), viszont amint lesz egy kis időm jelentkezem, illetve elárasztalak benneteket némi ütemezett bejegyzéssel is, no meg Manchesterből azért figyelni fogom a chatet és a kommenteket. 😜
Na de térjünk a lényegre. Mostanában van a névnapom, ami azt jelenti, hogy ünnepeltünk (medencés buli a családdal és a barátaim is megleptek) és ajándékokat kaptam. Nem mindig szoktam, mert nálunk ez nem annyira szokás, de most kivételesen sok vágyam volt. Kaptam egy virágfüzért, amit egyébként is akartam venni, mivel hahó, fesztiválra megyek és nem lómaszkot akarok felvenni. 😃 Amúgy mellé még a hajam is be lesz fonva, ezer köszi érte Dininek. A fesztiválszezonra még egy bikinivel is megajándékoztak, mivel nem vagyok a strandok sűrű látogatója és nem volt eddig bikinim. Kérdéses, hogy egyáltalán fel fogom-e venni, mert nem szeretem mutogatni magam, de mivel kaptam, ezért illene használnom, illetve egy fesztiválon pont nem engem fognak megbámulni. Egyébként valahogyan ÍGY néz ki, csak világosabb kék és az alsója is teljesen más, de a felső ilyen fodros. Kaptam még egy Instax Minit is, ami wow és ahw, immmádom. ♡ Teljesen odavagyok a polaroidokért, rég vágytam már egy ilyen gépre, és most a kezeim között tarthatom. Kék színű, mint a bikinim, mivel ez a kedvenc színem. 😜 Ezentúl mindenhova magammal fogom vinni, még ha csak a boltba megyek is le. Az utolsó előtti ajándékom pár új gél lakk volt (EZEK), mert szükségem volt már pár új színre. Utolsónak hagytam a legnagyobb ajándékom, amivel egy álmom is valóra válóban van, hiszen kaptam egy akusztikus gitárt. 😍 Régóta szeretnék megtanulni valamilyen hangszeren játszani, a fogam egy gitárra fájt, és most ezt is megkaptam, szóval nagyon boldog vagyok. Már csak meg kell tanulnom vele bánni. 😃
Bejegyezte: Thea dátum: 7:09 Nincsenek megjegyzések:
Címkék: ajándék, fesztivál, Manchester, névnap, nyaralás, utazás, városnézés
057. (18+) Pszichopaták az álmaimban avagy az Álom TAG
Nem terveztem mára bejegyzést, viszont az éjszakám úgy alakult, hogy muszáj vagyok róla írni. Nem, nem buliztam át és ehhez hasonlók, egyszerűen csak álmodtam. De még hogy mit! Ebben a bejegyzésben felfedem a - korántsem normális - álmaimat. 👽 A TAG kérdéseit megtaláljátok ITT. »
1. Szoktál álmodni? - Ritkán szoktam csak. Vagy éppen olyan jelentéktelen álmaim vannak, hogy nem emlékszem rájuk, viszont mikor álmodom egy jót, akkor az nagyon üt! 😃 A következő sorok merőben durvák lesznek, főleg a bővebben (2. kérdés) után, szóval saját felelősségre olvass.
2. Mit álmodtál utoljára? - Na most jön képbe a mai álmom. Azt álmodtam, hogy szültem. Nem ez az első eset erre (mármint hogy álmomban szülök), korábban azt álmodtam, hogy a pár hónapos kisbabámmal játszottam otthon, mikor hazajött a férjem és vitáztunk azon, hogy mindig csak dolgozik és nem is törődik a csöppséggel. Remélem, nem ez a jövő vár rám... Ma ennek az előzményeit álmodtam meg: konkréten megszültem, na jó, jobban mondva csak szülni készültem. Itthon voltunk, édesanyám, nővérem és én, nagy pocakom volt és hirtelen elkezdtem görcsölni. (Ez nem lehet véletlen, pont most vannak női gondjaim, szóval lehet a valós görcseim szövődtek az álmaimba. 😂) Akkor már tudtuk, hogy itt az idő, de sehogy sem tudtunk eljutni a kórházba. Alig bírtam mozogni, nagy nehezen bekászálódtam a kocsiba, amit anyum akart vezetni úgy, hogy nincs is jogsija! Többször is nekimentünk a kerítésnek, aztán mondtam neki, hogy ez így nem lesz jó, nem tud elvezetni addig és kiszálltam. Végül nem jutottunk ki az udvarunkból, nem hívtunk mentőt (ötletem sincs, miért nem az volt az első) aztán pedig felébredtem szerencsére, szóval nem tudom, hogy hol szültem meg. 😂 A legnagyobb poén, hogy Eszter, a becauseimadreamer.gportal.hu szerkesztője is szerepelt az álmomban: itt volt nálunk, ő is pocakkal és szintén szülni készült. Ne kérdezzétek. Komolyan. Csak ne. 😂
Bejegyezte: Thea dátum: 10:12 2 megjegyzés:
Címkék: álmok, beteg, erőszak, pszichopata, tag, űrlény, vámpír, zombiapokalipszis
056. Egy boldog blogidőszak margójára } #július
Majdnem elfelejtettem, hogy már július vége van és itt az idő egy összefoglalóhoz. 😃 Szerencsére időben észbe kaptam (tegnap), szóval sikerült az utolsó pillanatban összehoznom a bejegyzést (jó-jó, megkéstem vele, bevallom). Na nézzük azt a júliust!
Nem volt egészen felhőtlen ez a hónap. Az eleje nem indult olyan jól, de mára már 100%-osan hepi vagyok, szóval hagyjuk is a negatívat. Ebben a hónapban kétszer cseréltem kinézetet, először egy őszieset dobtam fel, ami kissé sötét is volt, és 16 napig odavoltam érte, aztán ahogy kezdett javulni a kedvem, valami színesre vágytam inkább. Utána született meg a jelenlegihez hasonló dizi, viszont nekiláttam modernizálódni, így a klasszikus témát leváltottam egy xml fájlosra. Így született meg az első xml átírásom, ami nem is volt annyira bonyi, mint gondoltam. 😃
Bejegyezte: Thea dátum: 10:26 Nincsenek megjegyzések:
Címkék: blog, boldogság, július, összegzés, rekord